Burduja, despre intenția de cumpărare a E-ON Furnizare de către o companie maghiară: Legăturile MVM cu Federația Rusă sunt evidente
Ministrul Energiei, Sebastian Burduja, a prezentat la emisiunea „În fața ta”, de la Digi24, câteva argumente pentru care se opune ca E-ON Furnizare să fie achiziționată de compania MVM din Ungaria și a precizat că legăturile dintre acestea companie și Federația Rusă sunt evidente, din date deschise. De asemenea, compania MVM a menționat că ar dori să vândă acțiunile pe care le va achiziționa către entități terțe din afara Uniunii Europene. Burduja a adăugat că aceste rezerve vor fi discutate în Comisia de Examinare a Investițiilor Străine Directe.